CELEX: 62013TN0423
Language: et
Date: 2013-08-16 00:00:00
Title: Kohtuasi T-423/13: 16. augustil 2013 esitatud hagi — Good Luck Shipping versus nõukogu

9.11.2013   
            
            
               ET
            
            
               Euroopa Liidu Teataja
            
            
               C 325/35
            
         16. augustil 2013 esitatud hagi — Good Luck Shipping versus nõukogu
   (Kohtuasi T-423/13)
   2013/C 325/59
   Kohtumenetluse keel: inglise
   
      Pooled
   
   
      Hageja: Good Luck Shipping LLC (Dubai, Araabia Ühendemiraadid) (esindajad: F. Randolph, QC, barrister M. Lester ja solicitor M. Taher)
   
      Kostja: Euroopa Liidu Nõukogu
   
      Nõuded
   
   Hageja palub Üldkohtul:
   
               —
            
            
               tühistada nõukogu 6. juuni 2013. aasta otsus 2013/270/ÜVJP, millega muudetakse otsust 2010/413/ÜVJP, mis käsitleb Iraani vastu suunatud piiravaid meetmeid (ELT 2013, L 156, lk 10), ja nõukogu 6. juuni 2013. aasta rakendusmäärus (EL) nr 522/2013, millega rakendatakse määrust (EL) nr 267/2012, milles käsitletakse Iraani vastu suunatud piiravaid meetmeid (ELT 2013, L 156, lk 3), hagejat puudutavas osas ja
            
         
               —
            
            
               mõista kohtukulud välja kostjalt.
            
         
      Väited ja peamised argumendid
   
   Hagi põhjendamiseks esitab hageja neli väidet.
   
               1)
            
            
               Esimene väide, et nõukogu ei ole esitanud sobivaid või piisavaid põhjendusi.
            
         
               2)
            
            
               Teine väide, et nõukogu ei täitnud loetellu kandmise kriteeriume ja/või tegi ilmse hindamisvea, kui ta leidis, et need kriteeriumid olid hageja osas täidetud, ja/või kandis hageja loetellu ilma sobiva õigusliku aluseta.
            
         
               3)
            
            
               Kolmas väide, et nõukogu ei taganud hageja kaitseõigusi ja õigust tõhusale kohtulikule kontrollile.
            
         
               4)
            
            
               Neljas väide, et nõukogu rikkus põhjendamatult ja ebaproportsionaalselt hageja põhiõigusi, eelkõige õigust tema vara, kutsetegevuse ja maine kaitsele.